
AB „Energijos skirstymo operatorius“
 2026 m.

1. Elektros įrenginių įrengimo bendrosios taisyklės (toliau – Taisyklės) šeštasis skirsnis „iki 1000 V įtampos elektros įrenginių įžeminimas tiesiogiai įžemintos neutralės tinkluose“

1.1. Punktas 217. Jei savitoji grunto varža ρ didesnė kaip 100 Ω, nurodytoji pavienių įžemintuvų leistinoji varža padidinama 0,01ρ karto, bet ne daugiau kaip 10 kartų;

1.2. Šis perskaičiavimas taikomas tam, kad nereikėtų neproporcingai brangių sprendimų prastame grunte, iki tam tikros ribos;


1.3. Tačiau šis įrenginio įžeminimo varžos perskaičiavimas gali būti taikomas tik tuo atveju, kai grunto savitoji  varža ρ  yra didesnė nei 100 Ω ir negalima didinti be galo, o tik ne daugiau kaip 10 kartų.

2. Įžeminimo varžos perskaičiavimas:

2.1. Imame Taisyklėmis nurodytą leistinąją maksimalią įžeminimo varžą
Taisyklių norma sako: → įžeminimo varža turi būti = 10 Ω

2.2. Nustatome (išmatuojame) grunto savitąją varžą ρ
Kaip pvz. pamatavome tris skirtingus grunto varžos variantus skirtinguose objektuose palyginimui:

· ρ = 150 Ω

· ρ = 300 Ω

· ρ = 1200 Ω

2.3. Įžeminimo varžos didinimo koeficiento perskaičiavimas - Taisyklės numato, jog didinama 0,01 · ρ karto:

· jei ρ = 150 → 0,01 × 150 = 1,5 karto galima didinti Taisyklėse nustatytą (10 Ω) normą → 10 x 1.5 = 15 Ω;
 
· jei ρ = 300 → 0,01 × 300 = 3 kartus galima didinti Taisyklėse nustatytą (10 Ω) normą→ 10 x 3 = 30 Ω;

· jei ρ = 1200 → 0,01 × 1200 = 12 kartų → 10 x 12 = 120Ω, 
· Kadangi apskaičiuotas koeficientas (12) viršija Taisyklėse leidžiamą maksimalų 10 kartų koeficientą, skaičiavimui taikomas maksimalus koeficientas 10. Todėl didžiausia leistina įžeminimo varža yra 100 Ω.



3. Grunto savitoji varža 

3.1. Savitoji grunto (žemės) varža priklauso nuo jo sudėties, dalelių tankio, priemaišų (ypač druskų priemaišų), drėgmės ir t. t. 

	Gruntas
	Savitoji varža Ωm

	Pelkėta teritorija
	2-40

	Dumblas
	20-100

	Juodžemis
	10-150

	Drėgnos durpės
	5-100

	Minkštas molis
	50

	Tankus molis
	100-200

	Priemolis
	50-500

	Žvyras
	1500-3000

	Minkštas kalkakmenis
	100-300

	Tankus kalkakmenis
	1000-5000

	Granitas
	1500-50000

	Morena
	virš 30000

	Smiltainis
	2000-3000

	Uolos
	1000

	Smėlis
	200-2500



Pastaba: Atsižvelgiant į žemės grunto įvairovę, šie lentelės duomenys yra apytiksliai, todėl prieš projektuojant ar įrengiant įžeminimo sistemą rekomenduojama atlikti grunto savitosios varžos matavimus.

3.2. Savitosios grunto varžos matavimas
 
· Grunto savitoji varža matuojama ommetru (pvz. METREL MI2124 prietaisu), dažniausiai taikomas klasikinis „Wenner“ metodas;

· Matuojant šiuo metodu grunte vienodais atstumais („a“) vienas nuo kito išdėstomi keturi elektrodai, iš kurių E ir H;

· yra „sroviniai“ elektrodai, kuriais teka srovė. Grunto varžos matavimo principas parodytas 1 paveiksle;

· Kadangi tiriamas vertikalus įžemiklis yra 3 m ilgio, atstumas („a“) tarp matavimo elektrodų pasirinktas 4 metrai.

                   Pastaba: galima taikyti ir kitus grunto savitosios varžos matavimo metodus
                     

3.3. Savitosios grunto varžos matavimo rezultatai pateikti 1 lentelėje. 

      3.4. Šiuo atveju taikyti įžeminimo varžos perskaičiavimo metodikos negalima, kadangi grunto išmatuota savitoji grunto varžą yra 90 omų, t.y. nėra didesnė nei 100 Ω. Atsižvelgiant į tai būtina įrengti įrenginio įžeminimo sistemą, kurios įžeminimo varžos dydis neviršytų leistinos vertės, kuri yra nustatyta (priklausomai nuo įžeminamo įrenginio) Taisyklių reikalavimais.
Išvada ir rekomendacijos: 
Prieš įrengiant įrenginio įžeminimo sistemą, rekomenduojama atlikti grunto savitosios varžos matavimus. Remiantis gautais matavimo rezultatais, bus galima nustatyti, ar įrenginiui gali būti taikomas įžeminimo varžos perskaičiavimas, ar būtina numatyti papildomus techninius sprendinius reikalaujamai įžeminimo varžai pasiekti.

1 pav. Grunto varZos matavimo schema

1 lenteld. Grunto savitosios varZos matavimo rezultatai

